IES-CFN nr. \_\_\_\_\_\_ / \_\_\_\_\_.\_\_\_\_\_.2023

Acord-cadru de finanțare multianuală | Anexa 6 la Ghidul solicitantului

privind finanțarea nerambursabilă a proiectelor culturale prin programul prioritar de finanțare nerambursabilă cu caracter multianual „Repere în cultură”, derulat în perioada 2024-2027 de Centrul de Proiecte al Municipiului Timișoara, din sume de la bugetul local al Municipiului Timișoara

în temeiul dispoziţiilor:

* O.G. 51/1998 privind îmbunătățirea sistemului de finanțare nerambursabilă a proiectelor culturale, cu modificările și completările ulterioare,
* Legii nr. 286/2022 privind aprobarea Ordonanţei de urgenţă a Guvernului nr. 83/2022 pentru modificarea şi completarea Ordonanţei Guvernului nr. 51/1998 privind îmbunătăţirea sistemului de finanţare a programelor, proiectelor şi acţiunilor culturale, precum şi pentru modificarea Ordonanţei de urgenţă a Guvernului nr. 42/2019 privind stabilirea unor măsuri financiare pentru susţinerea desfăşurării Programului cultural naţional "Timişoara - Capitală Europeană a Culturii în anul 2023",
* Legii nr. 196 din 4 iulie 2023 privind aprobarea Ordonanței Guvernului nr. 10/2023 pentru modificarea art. 21 alin. (1) lit. h) din Ordonanța Guvernului nr. 51/1998 privind îmbunătățirea sistemului de finanțare nerambursabilă a proiectelor culturale,
* O.G. 20/31.01.2024 pentru modificarea Ordonanţei Guvernului nr. 51/1998 privind îmbunătăţirea sistemului de finanţare nerambursabilă a proiectelor culturale,
* Ghidului solicitantului (Anexa nr. 1 la HCLMT nr. 275 / 25.06.2024),
* Anunțului de lansare a programului de finanțare (Anexa nr. 3. la HCLMT nr. 275 / 25.06.2024),

între

**Centrul de Proiecte al Municipiului Timișoara**, cu sediul în Timișoara, str. Vasile Alecsandri, nr. 1, SAD 7, jud. Timiș, e-mail: contact@centruldeproiecte.ro, cod fiscal 44202834, cont RO08TREZ24A675000203030X, deschis la Trezoreria Municipiului Timișoara, reprezentat de doamna Alexandra-Maria Rigler, având funcţia de director, în calitate de **autoritate finanțatoare**

şi

**\_\_\_\_\_\_\_\_\_\_\_\_\_\_\_\_\_\_\_\_***(denumirea legală a organizației)***\_\_\_\_\_\_\_\_\_\_\_\_\_\_\_\_\_\_\_\_**, cu sediul social în \_\_\_\_\_\_\_\_\_\_\_*(adresa legală completă)*\_\_\_\_\_\_\_\_\_\_, cod fiscal \_\_\_\_\_\_\_\_\_\_, având contul \_\_\_\_\_\_\_\_\_\_\_\_, deschis la \_\_\_\_\_\_\_\_\_\_\_, filiala \_\_\_\_\_\_\_\_\_\_\_, reprezentat prin \_\_\_\_\_\_\_\_\_\_\_, în calitate de Președinte/Director/Manager, denumit în continuare **Beneficiar**,

s-a încheiat următorul acord-cadru de finanțare nerambursabilă multianuală:

# 

# CAPITOLUL I: OBIECTUL ACORDULUI-CADRU DE FINANȚARE

**Art. 1.** Obiectul prezentului acord-cadru îl reprezintă stabilirea termenilor și condițiilor generale privind scopul, obiectivele, rezultatele și beneficiarii proiectului cultural **\_\_\_\_\_\_\_\_\_\_\_\_\_\_\_\_\_\_\_\_***(denumirea proiectului, așa cum apare în cererea de finanțare)***\_\_\_\_\_\_\_\_\_\_\_\_\_\_\_\_\_\_\_\_**, organizat de către beneficiar \_\_\_\_\_\_\_\_\_\_\_*(denumirea organizației)*\_\_\_\_\_\_\_\_\_\_\_ în \_\_\_\_\_\_\_\_\_\_\_*(orașul/localitățile și țara în care se desfășoară activități din proiect)*\_\_\_\_\_\_\_\_\_\_\_, în termenii și condițiile stabilite în cererea de finanțare nerambursabilă INT-FIN nr. \_\_\_ / \_\_.\_\_.\_\_\_\_\_ *(așa cum apare pe site-ul finanțatorului)*, parte integrantă a prezentului contract.

**Art. 2.** Beneficiarului i se va acorda finanțarea nerambursabilă în termenii și condițiile specifice stabilite prin contractele subsecvente anuale.

# CAPITOLUL II: CONDIȚII GENERALE

**Art. 3.** Beneficiarul finanțării nerambursabile se angajează să desfășoare activitățile specifice proiectului cultural menționat la Art. 1 în vederea realizării acestuia în integralitatea sa, respectiv pentru îndeplinirea scopului, obiectivelor, rezultatelor și indicatorilor privind beneficiarii proiectului în conformitate cu prevederile prezentului acord-cadru de finanțare și cu legislația în vigoare, cu prevederile contractelor subsecvente anuale, precum și cu prevederile cererii de finanțare nerambursabilă INT-FIN nr. \_\_\_ / \_\_.\_\_.\_\_\_\_\_.

**Art. 4.** Beneficiarul acceptă că proiectul care face obiectul prezentului acord-cadru este dezvoltat prin dialog și colaborare cu reprezentanți desemnați în acest sens din cadrul Centrului de Proiecte al Municipiului Timișoara și se angajează să colaboreze în continuare cu aceștia pe toată perioada de derulare a prezentului acord-cadru pentru buna implementare a proiectului cultural menționat la Art. 1.

**Art. 5.** Beneficiarul este răspunzător de respectarea tuturor angajamentelor asumate prin documentele depuse în vederea obținerii finanțării.

**Art. 6**. Beneficiarul va implementa proiectul cultural pe propria răspundere, în acord cu cele mai bune practici din domeniul de activitate vizat, în condiții de eficiență și transparență şi în concordanţă cu descrierea din cererea de finanţare nerambursabilă menționată la Art. 3, cu scopul de a atinge obiectivele, rezultatele și indicatorii privind beneficiarii proiectului cultural menționat la Art. 1.

CAPITOLUL III: DURATA DE VALABILITATE A ACORDULUI-CADRU

**Art. 7.** Durata de valabilitate a prezentului acord-cadru de finanțare este cuprinsă între data semnării sale (începând cu \_\_\_\_\_\_\_\_, conform calendarului programului de finanțare *Repere în cultură*) și \_\_\_\_\_\_\_\_\_\_\_\_\_\_.

**Art. 8.** Pe durata de valabilitate a prezentului acord-cadru se vor încheia \_\_\_\_\_ contracte subsecvente anuale, după cum urmează:

1. Primul contract vizează o perioadă cuprinsă între data semnării sale (ulterioară semnării acordului-cadru) și \_\_\_\_\_\_\_\_\_\_\_\_;
2. Al doilea contract se va semna:
3. ulterior verificării progresului activităților și a eligibilității cheltuielilor efectuate de beneficiar în baza contractului subsecvent anterior și
4. după votarea bugetului local pe anul în care urmează să se semneze contractul subsecvent pentru anul respectiv și va avea ca dată de finalizare \_\_\_\_\_\_\_\_\_\_\_\_\_\_\_.
5. \_\_\_\_\_\_\_\_ idem Art. 8, (2), dacă e cazul \_\_\_\_\_\_\_\_.
6. \_\_\_\_\_\_\_\_ idem Art. 8, (2), dacă e cazul \_\_\_\_\_\_\_\_.

**Art. 9.** Încheierea contractelor subsecvente anuale ulterioare este condiționată de aprobarea bugetului local pe anul în care urmează să se semneze contractul subsecvent pentru anul respectiv, în funcție de valoarea sumelor alocate acestui program de finanțare.

CAPITOLUL IV: VALOAREA ACORDULUI-CADRU

**Art. 10.** Valoarea prezentului acord-cadru de finanțare nerambursabilă este în sumă totală maximă de **\_\_\_\_\_\_\_\_\_\_\_\_\_\_\_\_\_\_**, reprezentând **\_\_\_\_\_%** din valoarea totală a proiectului, conform Anexei *1.1. Bugetul de venituri și cheltuieli*.

**Art. 11.** (1) Valoarea primului contract subsecvent anual este de **\_\_\_\_\_\_\_\_\_\_\_\_\_\_** .

(2) Valoarea celui de-al doilea contract subsecvent anual este de **\_\_\_\_\_\_\_\_\_\_\_\_\_\_**

(3) \_\_\_\_\_\_\_\_ idem Art. 11 (2), dacă e cazul \_\_\_\_\_\_\_\_.

(4) \_\_\_\_\_\_\_\_ idem Art. 11 (2), dacă e cazul \_\_\_\_\_\_\_\_.

CAPITOLUL V: MODALITATEA DE PLATĂ

**Art. 12.** Sumele prevăzute la Art. 8 vor fi virate din contul Centrului de Proiecte cu nr. IBAN RO08TREZ24A675000203030X, deschis la Trezoreria Timișoara, în contul Beneficiarului cu nr. IBAN \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_, deschis la \_\_\_\_\_\_\_\_\_\_\_\_\_\_\_\_\_\_\_\_\_\_, potrivit legii.

**Art. 13.** Plățile se vor efectua potrivit prevederilor din contractele subsecvente anuale, în conformitate cu graficul de finanțare.

CAPITOLUL VI: Decontări

**Art. 14.** Alocarea finanţării şi decontarea sumelor acordate se vor efectua cu respectarea prevederilor legale în vigoare şi în conformitate cu prevederile prezentului acord-cadru și a contractelor subsecvente anuale

**Art. 15.** Din finanţarea nerambursabilă acordată în baza prezentului acord-cadru se pot acoperi numai categoriile de cheltuieli eligibile prevăzute în *Ghidul de decont* (Anexa 10), cheltuieli și plăți efectuate în intervalul cuprins între data semnării contractului și data prevăzută pentru depunerea decontului final.

**Art. 16.** Datele limită pentru depunerea deconturilor anuale de către Beneficiar, cu respectarea regulilor stabilite în Ghidul de decont (Anexa 10), sunt prevăzute în calendarul programului de finanțare.

**Art. 17.** Modificarea datei finale de efectuare a cheltuielilor și plăților, precum și de depunere a documentației de decont se poate face numai cu acordul scris al Centrului de Proiecte al Municipiului Timișoara și va face obiectul unor acte adiționale.

**Art. 18.** Caracterul eligibil al cheltuielilor efectuate în cadrul proiectului se stabilește de către Centrul de Proiecte al Municipiului Timișoara, după verificarea documentelor justificative, conform Ghidului de decont, precum și a termenilor și condițiilor prezentului acord-cadru, a contractelor subsecvente anuale și a legislației în materie financiar-fiscală în vigoare.

**Art. 19.** Justificarea cheltuielilor se acceptă numai în măsura în care acestea sunt eligibile şi au fost efectuate în intervalul de timp eligibil.

**Art. 20.** Valorile fiecărei categorii de cheltuieli cuprinse în anexe la contract sunt estimative, în consecinţă se pot deconta sume în plus sau în minus faţă de cele prevăzute pentru fiecare categorie, cu condiţia respectării procentelor maximale stabilite prin Anunț, Ghidul solicitantului și Ghidul de decont, după informarea în scris a Centrului de Proiecte al Municipiului Timișoara și comunicarea acordului scris către Beneficiar.

**Art. 21.** Documentația de decont, precum și toată corespondența purtată în legătură cu prezentul acord-cadru de finanțare și contractele subsecvente, vor fi transmise Centrului de Proiecte al Municipiului Timișoara la adresa de corespondență menționată în prezentul acord-cadru și în Ghidul de decont.

CAPITOLUL VII: Drepturile şi obligaţiile părţilor

## 

## A. Drepturile şi obligaţiile autorității finanțatoare

**Art. 22.** Centrul de Proiecte al Municipiului Timișoara, în calitate de autoritate finanțatoare, are următoarele **drepturi**:

1. să modifice cuantumul finanţării alocate sau să rezilieze prezentul acord-cadru și contractele subsecvente dacă Beneficiarul comunică date, informaţii sau înscrisuri false ori eronate, precum şi în cazul neîndeplinirii sau îndeplinirii necorespunzătoare a obligaţiilor contractuale asumate de către Beneficiar, constatate prin rapoarte/note/adrese înaintate de către reprezentanți ai Centrului de Proiecte al Municipiului Timișoara sau colaboratori desemnați în acest sens;
2. să considere acordul-cadru și contractele subsecvente ca fiind reziliate de plin drept în absenţa dovezii surselor complementare la momentul efectuării deconturilor şi să solicite restituirea integrală a sumelor primite, la care se adaugă dobânda legală, calculată la suma acordată, în raport cu data primirii acesteia;
3. să rezilieze prezentul acord-cadru și contractele subsecvente și să solicite repararea prejudiciului cauzat dacă Beneficiarul inițiază sau sprijină activități de denigrare sau orice activitate sau conduită care ar putea aduce atingere imaginii Centrului de Proiecte al Municipiului Timișoara, Municipiului Timișoara și și Consiliului Local al Municipiului Timișoara și situaţia nu este remediată în termen de 5 zile calendaristice de la data solicitării scrise formulate de autoritatea finanțatoare;
4. să recupereze de la Beneficiar fondurile utilizate de acesta pentru acoperirea altor cheltuieli decât cele eligibile, la care se vor adăuga penalități de întârziere de 0,01% pe zi aplicate la sumele respective până la data recuperării lor, precum și dobânda legală, calculată în condițiile legii;
5. să deducă un procent de până la 15% din valoarea finanțării acordate în cazul promovării necorespunzătoare a rolului/calității finanțatorului în cadrul proiectului cultural, conform obligațiilor asumate de către Beneficiar la Art. 25;
6. să utilizeze pe perioadă nelimitată, fără consultarea Beneficiarului, în toate materialele de comunicare privind activitatea sa, informații pe orice suport privind proiectul cultural care face obiectul prezentului contract, fără alte obligații financiare, cu menționarea autorilor implicați în proiect, în acord cu art. 5-7 din Regulamentul nr. 679/2016 privind protecţia persoanelor fizice în ceea ce priveşte prelucrarea datelor cu caracter personal şi privind libera circulaţie a acestor date cuprinse în prezentul contract și în formularul proiectului care face obiectul prezentului contract. Normele înscrise în articolele 5-7 ale Regulamentului, precum și orice alte norme care devin incidente vor fi interpretate și aplicate de către Centrul de Proiecte al Municipiului Timișoara în conformitate cu obiectivele și scopul pentru care acesta se organizează și funcționează, cu acordul tuturor persoanelor implicate în relații funcțional-instituționale de orice tip, acord exprimat prin semnarea contractului sau a oricărui act care produce efecte juridice de orice tip;
7. să monitorizeze implementarea proiectelor de către Beneficiar prin persoane împuternicite, reprezentanți ai Centrului de Proiecte sau persoane contractate în acest scop, pentru evaluarea atingerii scopului, obiectivelor, rezultatelor și indicatorilor privind beneficiarii proiectului, respectiv a gradului de îndeplinire a activităților.
8. în cazul în care activitățile sau indicatorii de rezultate sunt parțial îndeplinite sau neîndeplinite, să aplice o corecție financiară proporțională cu gradul de neîndeplinire a activităților sau, după caz, a indicatorilor de rezultate.

**Art. 23.** Centrul de Proiecte, în calitate de autoritate finanțatoare, are următoarele **obligații**:

1. să asigure finanţarea cheltuielilor aferente organizării şi desfăşurării proiectului cultural care face obiectul prezentului acord-cadru și a contractelor subsecvente, în conformitate cu termenele prevăzute;
2. să pună la dispoziția beneficiarului elementele de identitate vizuală ale programului de finanțare în format digital și fizic, după caz, inclusiv *Ghidul de comunicare și aplicare a identității vizuale* (Anexa 9), disponibil pe site-ul centruldeproiecte.ro/finantari, la secțiunea „Documente utile” din cadrul paginii programului de finanțare corespunzător;
3. să respecte prevederile Regulamentului nr. 679/2016 privind protecţia persoanelor fizice în ceea ce priveşte prelucrarea datelor cu caracter personal şi privind libera circulaţie a acestor date cuprinse în prezentul acord-cadru, contractele subsecvente și întreaga documentație a programului de finanțare
4. să nu comunice, în nici o situaţie, fără consimţământul prealabil scris al beneficiarului, informaţii confidenţiale aparţinând beneficiarului sau obţinute în baza relaţiilor contractuale;
5. să urmărească sursele complementare de finanțare aferente contractului, prin verificarea efectuării acesteia şi evaluarea documentelor justificative;
6. să recupereze de la beneficiar fondurile utilizate de acesta pentru acoperirea altor cheltuieli decât cele eligibile, în urma verificării documentelor justificative, a rapoartelor narative și financiare și a dosarului de presă;
7. să aducă la cunoștința Beneficiarului orice informație de natură să afecteze executarea prezentului contract.

## B. Drepturile şi obligaţiile Beneficiarului:

**Art. 24.** Beneficiarul are următoarele **drepturi**:

1. să utilizeze pe perioadă nelimitată, fără consultarea Centrului de Proiecte al Municipiului Timișoara, în toate materialele de comunicare privind activitatea sa, informații pe orice suport privind proiectul cultural care face obiectul prezentului acord-cadru și contractelor subsecvente, fără alte obligații financiare, cu menționarea autorilor implicați în proiect și a finanțatorului;
2. să obțină suma reprezentând finanţarea nerambursabilă, în condiţiile prevăzute în prezentul prezentul acord-cadru și contractele subsecvente;
3. să contracteze și să efectueze plata tuturor cheltuielilor aferente realizării obiectului prezentului acord-cadru și contractelor subsecvente, cu respectarea prevederilor legale în vigoare.

**Art. 25.** Beneficiarul are următoarele **obligaţii**:

1. să realizeze și să finalizeze proiectul așa cum este descris în cererea de finanțare nerambursabilă aprobată pentru finanțare de la bugetul local al Municipiului Timișoara;
2. să utilizeze finanţarea numai în scopul realizării proiectului cultural care face obiectul prezentului acord-cadru și contractelor subsecvente , în condiţiile legii;
3. să contracteze şi să efectueze plata tuturor cheltuielilor aferente realizării proiectului cultural, cu respectarea procedurilor legale în vigoare și a condițiilor prezentului acord-cadru și contractelor subsecvente;
4. să aplice prevederile legale în materia achizițiilor publice și să răspundă de aplicarea corectă a acestora;
5. să emită şi să prezinte autorității finanțatoare cererile de plată / facturile pentru fiecare tranşă în vederea efectuării plății;
6. să prezinte rapoartele financiare însoțite de documente justificative aferente costurilor proiectului cultural, respectiv finanțarea integrală de la Centrul de Proiecte al Municipiului Timișoara și sursele complementare, potrivit Anexei 12 la *Ghidul solicitantului*;
7. pentru fiecare decontare să prezinte raportul de activitate narativ (conform Anexei 11) însoțit de documentație vizuală în format digital (transmisă prin transfer online) și în format letric (pe hârtie);
8. să prezinte la decont toate documentele justificative solicitate prin *Ghidul de decont* (Anexa 10) și, dacă Centrul de Proiecte al Municipiului Timișoara solicită, să completeze/să modifice și să transmită documentele incomplete sau greşite prezentate spre decontare, în termen de **maximum 5 zile** lucrătoare de la data solicitării;
9. să anunțe autoritatea finanțatoare în cazul oricărei modificări survenite din cauze independente de voința sa, în termen de **5 zile** lucrătoare de la apariția acesteia; autoritatea finanțatoare are dreptul de a decide continuarea sau rezilierea acordului-cadru și a contractelor subsecvente anuale, în funcție de situația specifică;
10. să nu utilizeze materialele promoţionale și/sau publicațiile și produsele culturale tipărite, digital sau fizic (tipărituri, pagini web, înregistrări video și audio, catalog, manual, ghid etc.), destinate mediatizării și/sau diseminării activităților și rezultatelor proiectului cultural care face obiectul prezentului contract, în scopul obţinerii de profit;
11. să accepte controlul şi verificările Centrului de Proiecte al Municipiului Timișoara şi ale altor autorităţi cu atribuţii în domeniul controlului financiar-fiscal, în legătură cu modul de utilizare a fondurilor reprezentând finanţarea nerambursabilă alocată conform acordului-cadru și contractelor subsecvente;
12. sub sancțiunea retragerii a 10% din valoarea finanțării alocate, să publice și să pună la dispoziția autorității finanțatoare informații despre proiectul cultural care face obiectul contractului de finanțare, precum programul activităților, locul de desfășurare, data, ora, etc., pentru publicarea online;
13. să menţioneze numele şi calitatea finanțatorului în toate interviurile scrise şi în format video și audio acordate în legătură cu proiectul cultural care face obiectul prezentului contract, conform *Ghidului de comunicare și aplicare a identității vizuale* (Anexa 9);
14. să insereze siglele puse le dispoziție de Centrul de Proiecte al Municipiului Timișoara în toate materialele de promovare și comunicare a programului cultural: pliante, broşuri, comunicate de presă, afişe, cataloage, site-uri web şi în orice alte materiale realizate în vederea prezentării şi promovării proiectului cultural, precum și în toate publicațiile ce reprezintă produse culturale ale proiectului, atât în format tipărit, cât și digital, conform *Ghidului de comunicare și aplicare a identității vizuale* (Anexa 9);
15. să prezinte și să distribuie publicului, cu ocazia derulării activităților / evenimentelor publice din cadrul proiectului cultural, materiale și produse fizice de identitate vizuală puse la dispoziție de autoritatea finanțatoare, aferente Centrului de Proiecte al Municipiului Timișoara;
16. să transmită autorității finanțatoare dovezi foto / video / audio ale realizării materialelor publicitare, de promovare sau de orice altă natură (ex.: fotografii cu afișe, bannere și alte materiale publicitare amplasate în spațiul public sau în spații interioare, care promovează proiectul finanțat);
17. să distribuie gratuit materialele de promovare și/sau publicitate realizate în baza contractului și să documenteze modalitatea de distribuire a acestora (prin fotografiere, liste de distribuție, procese verbale, etc.)
18. să organizeze conferințele de presă aferente proiectului cultural, cu participarea reprezentanților și/sau invitaților autorității finanțatoare, alături de reprezentanții și/sau invitații Beneficiarului;
19. să solicite autorității finanțatoare și să accepte în calitate de vorbitor cel puțin câte un participant per eveniment/temă/panel în cadrul evenimentelor cu public ale proiectului cultural (expoziții, conferințe, prelegeri, dezbateri, mese rotunde, prezentări de publicații etc.);
20. să documenteze foto/video/audio activitățile/evenimentele într-un mod din care să rezulte data și locul desfășurării lor, participanții, publicul, prezența însemnelor autorității finanțatoare, precum și orice alte elemente care presupun cheltuieli ce urmează a fi incluse în deconturi și/sau ar putea contribui la validarea rapoartelor narative;
21. să pună la dispoziţia autorității finanțatoare materiale și publicații realizate în vederea prezentării, diseminării şi promovării proiectului (cataloage, ghiduri, broşuri,, video-uri şi orice alte materiale realizate în acest scop);
22. să pună la dispoziția autorității finanțatoare, la cererea acesteia, între 1% și 3% din numărul locurilor pentru evenimentele cu public pentru reprezentanți și/sau invitați ai autorității finanțatoare;
23. să facă dovada surselor complementare de finanțare, conform documentației programului de finanțare;
24. să se asigure că în spațiile în care se derulează activitățile din cadrul programului cultural a cărui finanțare face obiectul prezentului contract sunt respectate toate normele legale ((PSI, protecția muncii, protecție a mediului, etc.);
25. să utilizeze finanțarea numai în scopul realizării activităților neeconomice care fac obiectul prezentului contract, conform OG 51/1998, art. 2), alin. (7), lit. c) și să precizeze caracterul neeconomic, respectiv caracterul economic al acestora. Veniturile generate în cadrul proiectului nu vor depăși 20% din bugetul total al proiectului, iar aceste sume vor fi cheltuite integral în cadrul proiectului, conform documentelor contabile, în caz contrar întregul proiect va fi calificat drept activitate economică și va deveni neeligibil pentru finanțare nerambursabilă;
26. să permită autorității finanțatoare să utilizeze gratuit și nelimitat informațiile cuprinse în rapoartele proiectului cultural, precum și pe cele privind rezultatele obținute, prin toate modalitățile de comunicare publică pe care le decide, inclusiv pentru diseminarea rezultatelor și impactului programului de finanțare;
27. să pună la dispoziția autorității finanțatoare, în mod gratuit, fotografii și alte materiale audio-vizuale cu privire la proiectul cultural și să autorizeze folosirea de către autoritate în orice mod consideră de cuviință, inclusiv să le publice prin orice modalitate de comunicare pe care o va decide; aceste autorizări se acordă pe o perioadă nelimitată și sunt valabile fără limite teritoriale și fără a da naștere unor pretenții materiale suplimentare din partea beneficiarului;
28. să permită persoanei împuternicite de autoritatea finanțatoare să filmeze sau să fotografieze evenimentul cultural finanţat, în acest sens, beneficiarul neavând pretenții ulterioare;
29. să transmită autorității finanțatoare, **în maximum 10 zile calendaristice de la data solicitării**, la adresa comunicare@centruldeproiecte.ro, **calendarul evenimentelor** din cadrul proiectului finanțat, incluzând informații relevante legate de aceste evenimente, cum ar fi texte descriptive, materiale vizuale necesare comunicării și promovării, data și ora, spațiul de desfășurare, link-uri etc, pentru a fi preluate de autoritatea finanțatoare în comunicare;
30. să transmită autorității finanțatoare, la adresa comunicare@centruldeproiecte.ro, în termen de **maximum 7 zile** calendaristice de la desfășurarea evenimentelor cuprinse în proiectul finanțat, **un pachet de minimum 10 fotografii** fără niciun fel de însemne grafice, reprezentative pentru proiectul finanțat și având un format și o calitate compatibile cu publicarea online și tipărită;
31. să participe la realizarea de analize, studii, evenimente sau publicații care evidențiază rezultatele și impactul programului de finanțare, inclusiv prin completarea valorilor autodeclarate pe baza documentației și a indicațiilor de completare primite de la Centrul de Proiecte al Municipiului Timișoara, în termenele comunicate de acesta, respectiv prin permiterea accesului liber la evenimentele cu public experților independenți cu statut de observatori și sprijinirea înțelegerii din partea acestora a aspectelor care țin de desfășurarea acțiunii respective;
32. se obligă ca toate cheltuielile ce urmează a fi decontate de Centrul de Proiecte al Municipiului Timișoara în temeiul prezentului contract să nu mai fi fost sau să nu urmeze a fi decontate din alte fonduri publice sau private;
33. să depună documentele justificative privind atragerea surselor complementare de finanțare la termenele, în forma și în limita prevăzută în contractul de finanțare nerambursabilă, constatarea de către autoritatea finanțatoare a nerespectării obligației fiind motiv de reziliere a contractului și titlu executoriu pentru recuperarea sumelor acordate;
34. să depună la autoritatea finanțatoare documentele justificative, rapoartele narative și financiare, întocmite conform modelelor prevăzute în anexă la prezentul contract **în termen de cel mult 30 de zile** de la finalizarea perioadei de implementare a proiectului;
35. **în cazul depunerii cu întârziere a documentației de decont final, precum și în cazul în care beneficiarul nu răspunde la solicitarea de clarificări/informații suplimentare a autorității finanțatoare în termen de 5 zile lucrătoare, se va percepe o penalitate în cuantum de 0,2% din valoarea totală a finanțării nerambursabile pentru fiecare zi de întârziere;**
36. să respecte următoarele condiții/măsuri asiguratorii pentru mijloacele fixe achiziționate din finanțarea nerambursabilă: i) să nu înstrăineze bunul pe perioada amortizării, ii) să înștiințeze autoritatea finanțatoare cu privire la orice manifestare a stării bunului în perioada amortizării, iii) să înștiințeze autoritatea finanțatoare cu privire la încheierea perioadei de amortizare, iv) să permită autorității finanțatoare să verifice starea bunului, pe perioada amortizării. În cazul neîndeplinirii acestor condiții, autoritatea finanțatoare are dreptul să solicite restituirea sumei reprezentând contravaloarea bunului/bunurilor achiziționate, la care se adaugă dobânda legală de 0,02% și penalități de întârziere de 0,01% pentru fiecare zi de întârziere (practicate pentru creanțele bugetare accesorii conform Legii 207/2015 privind codul de procedură fiscală), în raport cu suma și data decontării acesteia.
37. să aducă la cunoștința autorității finanțatoare, la cererea acesteia și în termenul stabilit de aceasta, orice informație cu privire la derularea sau de natură să afecteze executarea prezentului acord-cadru, precum și a contractelor subsecvente.

CAPITOLUL VIII: Modificarea, rezilierea şi încetarea acordului-cadru de finanțare nerambursabilă

**Art. 26.** Prezentul acord-cadru, precum și contractele subsecvente, pot fi prelungite sau modificate în cazuri temeinic justificate, cu acordul ambelor părţi, consemnate în scris prin act adiţional. Beneficiarul are obligaţia de a informa Centrul de Proiecte al Municipiului Timișoara în termen de maximum 5 zile calendaristice de la producere cu privire la orice eveniment sau împrejurare de natură a cauza o modificare a proiectului cultural, inclusiv cu privire la calendarul de derulare și/sau decontare.

**Art. 27.** Informarea va conţine şi descrierea condiţiilor şi a circumstanţelor în care proiectul cultural se va desfăşura sau a oricăror altor aspecte privind executarea prezentului acord-cadru de finanţare.

**Art. 28.** Centrul de Proiecte al Municipiului Timișoara va comunica acordul scris cu privire la modificările în derularea acordului-cadru și a contractelor subsecvente anuale și va proceda la întocmirea unor acte adiționale. Lipsa acordului Centrului de Proiecte cu privire la modificarea acordului-cadru sau a contractelor subsecvente echivalează cu obligația de a le executa în forma inițială. În cazul în care în urma modificărilor neaprobate anumite sume devin neeligibile, beneficiarul este obligat să le restituie finanțatorului, la care se adaugă dobânda legală calculată la suma devenită neeligibilă, în raport cu data constatării.

**Art. 29.** Prezentul acord-cadru și contractele subsecvente anuale pot fi reziliate în termen de 5 zile calendaristice de la data primirii notificării prin care părţii în culpă i s-a adus la cunoştinţă că nu şi-a îndeplinit obligaţiile contractuale. Notificarea va fi comunicată în termen de 10 zile calendaristice de la data constatării neîndeplinirii sau îndeplinirii necorespunzătoare a uneia ori a mai multor obligaţii contractuale.

**Art. 30.** În cazul în care Beneficiarului i s-a notificat rezilierea prezentului acord-cadru și a contractelor subsecvente din culpa sa, acesta este obligat ca în termen de 15 zile de la data primirii notificării de reziliere să restituie Centrului de Proiecte suma primită, la care se adaugă dobânda legală, calculată la suma acordată, în raport de data primirii acesteia.

**Art. 31.** În cazul în care Beneficiarul renunță la finanțare, acesta are obligația returnării tuturor sumelor acordate, la care se adaugă dobânda legală calculată la valoarea acestora, în raport de data primirii și restituirii lor.

**Art. 32.** Prezentul acord-cadru încetează să producă efecte la data rezilierii acestuia, prin acordul scris al părţilor sau, după caz, la expirarea datei prevăzute la art. 7.

CAPITOLUL IX: Forţa majoră

**Art. 33.**  Forţa majoră exonerează de răspundere părţile, în cazul neexecutării parţiale sau totale a obligaţiilor asumate prin prezentul acord-cadru și contractele subsecvente. Prin forţă majoră se înţelege un eveniment independent de voinţa părţilor, imprevizibil şi insurmontabil, apărut după încheierea contractului şi care împiedică părţile să execute total sau parţial obligaţiile asumate.

**Art. 34.** Partea care invocă forţa majoră are obligaţia să o aducă la cunoştinţa celeilalte părţi, în scris, în maximum 5 zile calendaristice de la apariţie, iar dovada forţei majore se va comunica în maximum 15 zile calendaristice de la producerea evenimentului.

**Art. 35.** Data de referinţă este ştampila poştei de expediere. Dovada va fi certificată de partea căreia i se opune cazul de forţă majoră.

CAPITOLUL X: Notificări

**Art. 36.** În cazul în care notificarea se face pe cale poștală, ea va fi transmisă, prin scrisoare recomandată cu confirmare de primire și se consideră primită de destinatar la data menționată pe confirmare de oficiul poștal primitor.

**Art. 37.** Dacă notificarea se transmite prin e-mail, ea se consideră primită de destinatar în momentul în care s-a transmis un e-mail de confirmare a primirii mesajului din partea destinatarului.

**Art. 38.** În cazul în care notificarea se face prin delegat la sediul celeilalte părți, ea se va considera primită la data semnării de primire de către reprezentantul celeilalte părți.

CAPITOLUL XI: Litigii

**Art. 39.** Orice litigiu decurgând din sau în legătură cu prezentul acord-cadru și contarctele subsecvente, inclusiv referitor la validitatea, interpretarea, executarea ori desfiinţarea acestora, se va soluţiona pe cale amiabilă. În caz contrar, părţile pot înainta litigiul spre soluţionare instanţei de judecată competente.

**CAPITOLUL XII: Clauze speciale**

**Art. 40.** Proiectul pentru care s-a acordat finanțarea în baza prezentului acord-cadru și a contractelor subsecvente nu reprezintă în mod necesar poziția Primăriei Municipiului Timişoara, a Consiliului Local Timişoara sau a Centrului de Proiecte al Municipiului Timișoara. Conținutul proiectului, precum și modul în care rezultatele acestuia pot fi folosite reprezintă responsabilitatea exclusivă a autorilor și beneficiarului finanțării. Primăria Municipiului Timişoara, Consiliul Local Timişoara sau Centrul de Proiecte al Municipiului Timișoara nu sunt responsabile pentru conținutul materialului și modul în care acesta ar putea fi folosit.

Art. 41. Beneficiarul va prezenta rapoartele narative care trebuie să cuprindă informații cu privire la gradul de realizare a obiectivelor propuse, precum și la gradul de mediatizare a proiectului cultural și reflectarea în presă a activităților derulate în cadrul activităților ce reprezintă obiectul prezentului acord-cadru și contractelor subsecvente.

**CAPITOLUL XIII: Transparență**

**Art. 42.** Prezentul acord-cadru, contractele subsecvente, inclusiv anexele lor, precum și informațiile și documentele vizând executarea acestora constituie informații de interes public în condițiile prevederilor Legii nr. 544/2001 privind liberul acces la informațiile de interes public, cu modificările și completările ulterioare, cu respectarea excepțiilor prevăzute de aceasta și a celor stabilite prin prezentul acord-cadru.

**Art. 43.** Următoarele elemente, așa cum rezultă acestea din acordul-cadru, contractele subsecvente anuale și întreaga documentație depusă de beneficiarul finanțării nerambursabile la înscriere, nu pot avea caracter confidențial, cu excepția primei categorii de la pct. a) pentru care se vor avea în vedere prevederile din Regulamentul (UE) 2016/679 al Parlamentului European și al Consiliului din 27 aprilie 2016 privind protecția persoanelor fizice în ceea ce privește prelucrarea datelor cu caracter personal și privind libera circulație a acestor date și de abrogare a Directivei 65/46/CE (Regulamentul general privind protecția datelor):

1. denumirea proiectului, denumirea completă a beneficiarului și, dacă aceștia există, a partenerilor, data de începere și cea de finalizare ale proiectului, date de contact - minimum o adresă de e-mail și numărul de telefon - funcționale pentru echipa proiectului; locul de implementare a proiectului - localitate, județ, regiune și, dacă proiectul include activități care se adresează publicului, adresa exactă și datele de contact pentru spațiile dedicate acestor activități în cadrul proiectului;
2. valoarea totală a finanțării nerambursabile acordate, exprimată atât ca sumă concretă, cât și ca procent din totalul cheltuielilor proiectului, precum și valoarea plăților efectuate;
3. dimensiunea și caracteristicile grupului-țintă și, după caz, beneficiarii finali ai proiectului;
4. informații privind resursele umane din cadrul proiectului: nume, denumirea postului, timpul de lucru;
5. rezultatele estimate și cele realizate ale proiectului, atât cele corespunzătoare obiectivelor, cât și cele corespunzătoare activităților, cu referire la indicatorii stabiliți;
6. denumirea furnizorilor de produse, prestatorilor de servicii și executanților de lucrări contractați în cadrul proiectului, precum și obiectul contractului, valoarea acestuia și plățile efectuate;
7. elemente de sustenabilitate a rezultatelor proiectului.

CAPITOLUL XIV: Clauze finale

**Art. 44.** Prin semnarea prezentului acord-cadru de finanţare și a contractelor subsecvente Beneficiarul garantează Centrului de Proiecte al Municipiului Timișoara faptul că deţine dreptul de proprietate intelectuală asupra operelor utilizate pe parcursul derulării proiectului cultural.

**Art. 45.** Autoritatea finanțatoare este exonerată de orice răspundere contractuală, civilă sau penală ce decurge din nerespectarea drepturilor de proprietate intelectuală asupra operelor utilizate în derularea proiectului cultural.

**Art. 46.** Prevederile prezentului acord-cadru de finanţare se completează cu prevederile contractelor subsecvente și cu dispoziţiile legale în vigoare.

**Art. 47.**  Responsabilii cu urmărirea derulării prezentului acord-cadru, prin intermediul cărora cele două părți vor ține legătura permanent, sunt:

● din partea autorității finanțatoare (responsabil program de finanțare): \_\_\_\_\_\_\_\_\_\_\_\_, telefon: +40787.287.100 , e-mail: \_\_\_\_\_\_\_\_\_\_\_\_\_@centruldeproiecte.ro,

* din partea autorității finanțatoare (responsabil financiar): \_\_\_\_\_\_\_\_\_\_\_\_\_, telefon: +40711.930.850, e-mail: \_\_\_\_\_\_\_\_\_\_\_\_@centruldeproiecte.ro,

● din partea beneficiarului (coordonator proiect): ………..……….....…..., telefon: …………......………..., e-mail: …………..……………..

● din partea beneficiarului (responsabil financiar): ………..……….....…..., telefon: …………......………..., e-mail: …………..……………..

**Art. 48.** Prezentul acord-cadru s-a încheiat astăzi, ……………., în două exemplare cu valoare de original, câte unul pentru fiecare parte contractantă.

| **Autoritate finanțatoare,**  Centrul de Proiecte al Municipiului Timișoara    **Director,**  Alexandra-Maria Rigler    **Inspector de specialitate financiar,**  Susana Maria Popa    **Consilier juridic,**  Robert Fulda    **Viza CFPP,**  Nicușor-George Huruială | **Beneficiar,**  \_\_\_\_\_\_\_\_\_\_\_\_\_\_      **Reprezentant legal,**  \_\_\_\_\_\_\_\_\_\_\_\_\_\_      **Responsabil financiar,**  \_\_\_\_\_\_\_\_\_\_\_\_\_\_      **Coordonator proiect,**  \_\_\_\_\_\_\_\_\_\_\_\_\_\_ |
| --- | --- |